b'\n_START_ARTICLE_\nBubi\xc5\xb3 tvenkinys\n_START_SECTION_\nIstorija\n_START_PARAGRAPH_\nTvenkinys u\xc5\xbetvenktas 1973\xe2\x80\x931978\xc2\xa0m. siekiant \xc5\xa0iauli\xc5\xb3 miesto pramon\xc4\x99 apr\xc5\xabpinti pigesniu vandeniu, negu i\xc5\xa1 Permo ir Devono period\xc5\xb3 sluoksni\xc5\xb3 siurbiamas geriamasis vanduo. Nuo tvenkinio \xc4\xaf od\xc5\xb3 gamykl\xc4\x85 \xe2\x80\x9eStumbras\xe2\x80\x9c (2006\xc2\xa0m. bankrutavo) buvo nutiestas pramoninio vandens vandentiekis. Kartu prie Bubi\xc5\xb3 buvo \xc4\xafrengtas papl\xc5\xabdimys miestie\xc4\x8di\xc5\xb3 poilsiui. V\xc4\x97liau greta tvenkinio prad\xc4\x97ti kurti kolektyviniai sodai, po 1996\xc2\xa0m. pama\xc5\xbeu tampantys gyvenviet\xc4\x97mis (Raizgiai, Me\xc5\xa1kiai, Gerv\xc4\x97nai, Jak\xc5\xa1tai\xc4\x8diai, Jak\xc5\xa1tai\xc4\x8diukai). Be sod\xc5\xb3 bendrij\xc5\xb3 gyvenvie\xc4\x8di\xc5\xb3, aplink tvenkin\xc4\xaf \xc4\xafsik\xc5\xabr\xc4\x99 kaimai: Sauginiai, Jonelai\xc4\x8diai, Pailiai. Vakarin\xc4\x99 tvenkinio dal\xc4\xaf skersai kerta kelias Nr.4009 (Kur\xc5\xa1\xc4\x97nai - Gilvy\xc4\x8diai - Sauginiai), rytin\xc4\x99 dal\xc4\xaf skersai - kelias Nr.4004 (Kur\xc5\xa1\xc4\x97nai - Smilgiai - Auk\xc5\xa1telk\xc4\x97).\n_START_SECTION_\nTvenkinys\n_START_PARAGRAPH_\nTvenkinio plotas 418,3 ha, t\xc5\xabris 21,2 mln. m\xc2\xb3. Did\xc5\xbeiausias gylis 14\xc2\xa0m, vidutinis gylis 5,1\xc2\xa0m. Tvenkinys netaisyklingos V raid\xc4\x97s formos. Ilgis - 13 km, plotis - iki 0,77 km. Kranto linija 47,1\xc2\xa0km ilgio, labai vingiuota. Krantai l\xc4\x97k\xc5\xa1ti. Yra 10 saleli\xc5\xb3 (3 did\xc5\xbeiausios: 0,73 ha, 0,7 ha ir 0,52 ha). Pietvakarin\xc4\x97 pakrant\xc4\x97 apaugusi mi\xc5\xa1keliais. Aplink kitas pakrantes daugiausia plyti dirbami laukai.'